UPA บิ๊กล็อต 1.2 พันล้านหุ้น ราคาต่ำกระดาน สังคมจับตา “เสี่ยยักษ์” มีเอี่ยวโยนหุ้น
UPA บิ๊กล็อต 1.2 พันล้านหุ้น มูลค่ารวม 444 ลบ. ราคาต่ำกระดาน สังคมจับตา "เสี่ยยักษ์" มีเอี่ยวโยนหุ้น
UPA บิ๊กล็อต 1.2 พันล้านหุ้น มูลค่ารวม 444 ลบ. ราคาต่ำกระดาน สังคมจับตา "เสี่ยยักษ์" มีเอี่ยวโยนหุ้น
29 มิ.ย. 2564

ผู้สื่อข่าวรายงานว่า ในวันนี้ (29 มิ.ย.2564) มีรายการสรุปซื้อขายกระดานรายใหญ่ (Big lot) ของหุ้นบริษัท ยูไนเต็ด เพาเวอร์ ออฟ เอเชีย จำกัด (มหาชน) หรือ UPA จำนวน 14 รายการ ปริมาณ 1.2 พันล้านหุ้น มูลค่ารวม 444 ล้านบาท ราคาเฉลี่ย 0.37 บาทต่อหุ้น ซึ่งเป็นราคาต่ำกว่ากระดานซื้อขาย
โดยราคาหุ้น UPA ปิดตลาดวันนี้อยู่ที่ 0.39 บาท บวก 0.01 บาท หรือ 2.63% สูงสุดที่ 0.39 บาท ต่ำสุดที่ 0.37 บาท มูลค่าซื้อขาย 498.18 ล้านบาท
ทั้งนี้มีการตั้งข้อสังเกตุว่า นายวิชัย วชิรพงศ์ หรือ “เสี่ยยักษ์” ซึ่งเป็นผู้ถือหุ้นใหญ่อันดับ 2 ของ UPA มีส่วนเกี่ยวข้องกับรายการบิ๊กล็อตดังกล่าว เนื่องจากนายวิชัย ถือครองหุ้น UPA ในจำนวน 1,315,000,000 หุ้น หรือคิดเป็น 12.98% ซึ่งใกล้เคียงกับจำนวนหุ้นบิ๊กล็อตในครั้งนี้
โครงสร้างผู้ถือหุ้นใหญ่ UPA
ที่มา : ตลท. (ภาพรวมข้อมูลผู้ถือหุ้น ณ วันที่ 17/03/2564)